Fl-edizzjoni ta' din is-sena tal-Festival Mediterranju tal-Letteratura ta' Malta, id-disa' edizzjoni, kelli x-xorti nintervista fuq il-palk lill-ħabib tiegħi Giacomo Sferlazzo minn Lampedusa, kantawtur u attivist politiku mill-aqwa. L-intervista saret il-Ħamis, 4 ta' Settembru, fl-ewwel mit-tliet lejliet tal-festival. L-għada, il-Ġimgħa 5 ta' Settembru 2014, Giacomo għamel diskors f'konferenza organizzata minn Valletta 2018 dwar International Conference on Cultural Relations in Europe and the Mediterranean.